

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**02 MARTIE 2017**

Ca urmare a solicitării de emitere a acordului de mediu depusă de S.C. DANYANY EUROTRANS S.R.L., cu sediul în localitatea Tîrlişua, str. Principală, nr. 11, comuna Tîrlişua, jud. Bistrița-Năsăud, înregistrată la Agenţia pentru Protecţia Mediului Bistriţa-Năsăud cu nr. 1.718/16.02.2017, ultima completare cu nr. 2.103/24.02.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *01.03.2017*, că proiectul: *"Construire hală reparaţii auto ÷ imobil în regim de înălţime P+M, împrejmuire şi amenajare curte",* propus a fi amplasat în: *localitatea Tîrlişua, str. Principală, nr. 11, comuna Tîrlişua, jud. Bistriţa-Năsăud,* nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

 ***−*** *punctul 10, lit.a): "proiecte de dezvoltare a unităților/zonelor industriale";*

*b) prin proiect se propune construirea unei hale pentru reparații auto – construcție în regim de înălțime P+M, împrejmuirea terenului și amenajare curte – realizarea unei platforme exterioare cu canal colector, parcare și căi de acces auto și pietonale; titularul a solicitat şi obţinut certificat de urbanism pentru realizarea investiţiei în scopul realizării lucrărilor de reparaţii curente şi întreţinere pentru parcul auto de care dispune societatea (SC DANYANY EUROTRANS SRL desfăşoară activitatea de transport auto) şi a celor proprietate personală, precum şi sediu de firmă;*

*- amplasamentul are suprafața totală de 640 m2, se propune următorul bilanț teritorial:*

 *- clădire – hală reparaţii, cu Sc = 180 m2, imobil în regim de înălţime P+M, cu următoarele funcţiuni pe niveluri:*

 *- parter: hală reparaţii cu canal pentru verificare auto, grup sanitar, vestiar şi spaţiu tehnic (pentru centrala termică);*

 *- mansardă: scară acces, birou şi spaţiu liber (destinaţia va fi stabilită pe parcurs);*

 *- platformă exterioară betonată, cu canal colector pentru apele pluviale, Sc = 140,50 m2;*

 *- parcare betonată, cu Sc = 50 m2;*

 *- alei pavate, amenajate pe 69,50 m2;*

 *- spaţiu verde amenajat pe 200 m2;*

*- activitatea propusă: asigurarea reparaţiilor curente şi întreţinere pentru parcul auto, fără vopsire şi spălare, respectiv:*

 *- demontare subansamble uzate şi înlocuirea lor (faruri, piese mărunte, reglaje, etc.;*

 *- lucrări de tinichigerie: îndreptat caroserie (aripi, faţete uşi, alte părţi ale autovehiculelor care necesită aceste operaţii);*

 *- revizii curente: remedieri la pompa de injecţie, pompa de apă, compresor, electromotor, etc.;*

 *- revizia periodică (la un nr. de km.): control la mecanismul de direcţie, la sistemul de frânare, instalaţia de iluminat, verificarea transmisiei,etc..*

*utilităţi:*

 *- alimentare cu apă doar în scop potabil şi menajer din şi în reţelele existente;*

 *- alimentare cu energie electrică prin racordare la reţelele din zonă;*

 *- încălzire spaţii cu centrală termică cu combustibil solid (lemn şi deşeuri din lemn);*

*c) proiectul are efect cumulativ cu alte construcţii și activități existente/desfășurate pe amplasament, dar impactul este nesemnificativ;*

*d) dintre resursele naturale se utilizează nisip, apă tehnologică în cantități limitate în faza de construcție;*

*e) utilități hidroutilitare sunt asigurate prin branșarea la rețelele existente în zonă;*

*f) pentru realizarea proiectului nu se utilizează substanțe toxice şi periculoase;*

*g) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*j) anunțul public de solicitare a fost mediatizat prin: afişare la sediul Primăriei municipiului Bistrița, la sediul titularului, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice – amplasament în afara ariilor naturale protejate.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Pentru protecția factorilor de mediu în perioada de implementare a proiectului se vor respecta următoarele:*

*- în perioada de realizare a lucrărilor, deșeurile generate pe amplasament vor fi colectate selectiv, depozitate temporar, controlat, în incintă și valorificate prin societăți specializate;*

*- nu se va depăşi suprafaţa necesară frontului de lucru;*

*3. Realizarea proiectului nu presupune organizare de șantier, materialele necesare se vor aduce pe amplasament strict în locația unde sunt puse în operă, fără afectarea de suprafețe suplimentare.*

*4. Recompartimentările se vor realiza doar cu pereți din rigips, fără afectarea structurii de rezistență a imobilului;*

*5. Întreținerea instalațiilor frigorifice se va asigura prin relație cobntractuală cu firmă specializată;*

*6. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor;*

*7. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *-* *evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante),*

*8. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi;*

*9. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate;*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

 *Titularul activității are obligația să asigure condițiile tehnice și organizatorice pentru activitățile desfășurate, astfel încât să se prevină riscurile pentru persoane, bunuri sau mediul înconjurător.*

 *Orice eveniment se aduce la cunoștința A.P.M. B-N și C.J. B-N al G.N.M., imediat după producerea acestuia.*

*11. La execuția lucrărilor se vor respecta întocmai cele menționate în memoriul de prezentare (date, parametri), care au stat la baza emiterii prezentei decizii.*

*12. La finalizarea investiției, titularul va notifica Agenţia pentru Protecţia Mediului Bistriţa-Năsăud și Comisariatul Judeţean Bistrița-Năsăud al G.N.M. pentru verificarea conformării cu actul de reglementare şi se va solicita obținerea autorizaţiei de mediu.*

 **Titularul proiectului are obligaţia de a notifica în scris Agenția pentru Protecția Mediului Bistrița-Năsăud despre orice modificare sau extindere a proiectului înainte de realizarea acesteia.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odata cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc conditiile cerute de legislatia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, p. ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN geogr. Nicoleta Şomfelean

 ÎNTOCMIT,

 ing. Georgeta Cosma